Varjant ġdid imsejjaħ Delta Plus jidher li jinfirex iktar malajr mill-Varjant Delta, dan joħroġ minn riċerka magħmula mill-Aġenzija tas-sigurtà tas-Saħħa fl-Ingilterra. L-istess aġenzija qalet li poġġiet dan il-varjant taħt il-kategorija "varjant taħt osservazzjoni" biex jirrifletti r-riskju li offri. M'hemm l-ebda evidenza li dan il-varjant qed iwassal għal kundizzjonijiet iktar serji tal-Covid-19. Ix-xjentisti huma kunfident li l-vaċċin jaħdem sew kontra dan il-varjant. L-istess esperti qed jgħidu li dan il-varjant mhux mistenni li jinfirex b'mod qawwija jew li l-vaċċini ma jkunux effettivi kontrih.